
Općinski sud u Travniku, sudac Boris Cvitanović, u pravnoj stvari predlagateljice Bajrić Esme iz Travnika, zastupana po punomoćniku Salkica Ahmedinu, odvjetniku iz Travnika, protiv protupredlagatelja Bajrić Adnana iz Salzgitter – Bad 38259, Dornbusch 18, Savezna Republika Njemačka, kojeg zastupa punomoćnik za prijem pismena Burak Emir, odvjetnik iz Travnika, radi diobe stvari i nekretnina u suvlasništvu, dana 19.03.2024. godine je izvan ročišta donio sljedeće:

RJEŠENJE
                          
1. Određuje se prvo ročište za javnu prodaju nekretnina – stambenog objekta i zemljišta, upisanih u zemljišnoknjižni uložak br. 3658 k.o. NP_Travnik - k.č. 1456/3, označenih kao kuća i zgrada površine 86 m2 i dvorište površine 128 m2; te u zemljišnoknjižni uložak br. 4491 k.o. NP_Travnik - k.č. 1456/4, označene kao njiva 5. klase površine 204 m2, a koje nekretnine odgovaraju nekretninama označenim kao k.p. 1456/3 i 1456/4 upisanim u posjedovnom listu 5522 k.o. Travnik, suvlasništvo vanparničnih stranaka sa udjelom od po 1/2.

2. Prodaja predmetnih nekretnina, koja će se izvršiti usmenim javnim nadmetanjem, se određuje za dan četvrtak 09.05.2024. godine, sa početkom u 12,15 sati, u zgradi ovog suda, ured broj 24. 

3. Vrijednost nekretnina iz točke 1. ovoga rješenja utvrđena je temeljem nalaza i mišljenja stalnog sudskog vještaka građevinske struke Torlić Danijela od 11.02.2023. godine, u iznosu od 152.672,00 KM (slovima: stotinupedesetdvijetisuće šeststotinasedamdeset dvije konvertibilne marke).

4. Na prvom ročištu za javno nadmetanje nekretnina iz točke 1. ovoga rješenja se ne mogu prodati ispod polovine utvrđene vrijednosti. Početne ponude za prvo ročište na iznose manje od polovine utvrđene vrijednosti neće biti razmatrane. 

5. Poreze i pristojbe u vezi prodaje snosi prodavatelj.

6. Na javnoj prodaji mogu sudjelovati sve pravne i fizičke osobe, osim osoba navedenih u članku 88. Zakona o izvršnom postupku, a isti su dužni prije ročišta za prodaju na ime osiguranja uplatiti iznos od jedne desetine određene vrijednosti nekretnine, s tim što osiguranje ne može iznositi više od 10.000,00 KM, te su navedene osobe dužne prije početka ročišta sudu predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit banke, Filijala Travnik, račun broj: 3389002208351383.

7. Od polaganja osiguranja oslobođeni su suvlasnici nekretnine. 

8. Kupac je dužan položiti cijenu u roku od 15 dana, računajući od dana objavljivanja Rješenja o prodaji nekretnine najpovoljnijem ponuđaču. 

9. Ako kupac u određenom roku ne položi prodajnu cijenu, sud će rješenjem proglasiti prodaju tom ponuđaču nevaljanom, te će novim rješenjem odrediti da je nekretnina prodana drugom najpovoljnijem ponuđaču koji treba, u roku kojeg odredi sud, a koji ne može duži od 30 dana od dana prijema toga rješenja, deponirati prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača.

10. Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 

11. Ovo rješenje će biti objavljeno na oglasnoj ploči suda. Stranke mogu o svom trošku objaviti ovo rješenje u sredstvima javnog informiranja, odnosno da o rješenju obavijeste osobe koje se bave prodajom nekretnina. 

12. Ovo rješenje će biti dostavljeno strankama, na oglasnu ploču suda i nadležnom organu porezne uprave. 


						 Sudac
Boris Cvitanović


Uputa o pravnom lijeku: 
Protiv ovog rješenja nije dopušten pravni lijek.

